আলাওল
কবি আলাওলের জন্ম ফতেহাবাদ, যা বর্তমান মাদারিপুর জেলার জালালপুরে অবস্থিত, সম্ভবত জন্ম ১৫৯৭ সালে, আর মৃত্যু ১৬৭৩ সালে। তাঁর জীবনের অধিকাংশ সময় কেটেছে আরাকানে।আরাকানের রাজার অশ্বারোহী সেনাবাহিনীতে ভর্তি হন। তাঁর কাব্যপ্রতিভার পরিচয় পাওয়া গেলে একসময় তিনি হয়ে পড়েন রাজসভার কবি। তাঁকে কাব্যচর্চায় বিশেষভাবে উৎসাহিত করেন রাজার একজন প্রধান কর্মচারী মাগন ঠাকুর।
নিকোলাই গোগোল
নিকোলাই ভাসিলিয়েভিচ গোগোল () (এপ্রিল ১, ১৮০৯ - মার্চ ৪, ১৮৫২) একজন ইউক্রেনীয় বংশোদ্ভূত রুশ লেখক। গোগলের অনেক লেখাতেই তাঁর ইউক্রেনীয় সংস্কৃতির প্রভাব পড়েছে, কিন্তু তিনি রুশ ভাষায় সাহিত্য রচনা করেছেন। গোগলের সবচেয়ে নামকরা রচনা হল মৃত আত্মা ( Dead Souls), যাকে আধুনিক রুশ উপন্যাসের পথিকৃৎ বলে গণ্য করা হয়। এই উপন্যাসের দ্বিতীয় খণ্ডটিও লেখা হয়েছিল, যা গোগল নিজ হাতে পুড়িয়ে ফেলেন।